सफलता के लिए लक्ष्य तय कर जागते हुए देखें सपने
शासकीय रानी सूर्यमुखी कॉलेज में प्रतियोगी परीक्षा की तैयारी कैसे करें पर व्याख्यान माला का आयोजन किया। इसके मुख्य वक्ता दिग्विजय कॉलेज राजनांदगांव के प्राचार्य डाॅ. आरएन सिंह थे। कॉलेज के प्राचार्य डाॅ. राजेन्द्र शर्मा ने छात्र-छात्राओं को प्रतियोगी परीक्षा की तैयारी के बारे में कहा कि प्रतियोगिता परीक्षा की तैयारी कैसे की जाए की जानकारियां आपकी विश्वविद्यालय परीक्षा में भी उपयोगी साबित होगी।
परीक्षा की तैयारी भय से न की जाकर रूचि से करें तो परीक्षा में सफलता अवश्य प्राप्त होती है। मुख्य वक्ता डाॅ. सिंह ने कहा कि आप क्या बनना चाहते होंw ये आप स्वयं तय कीजिए इसके लिए स्वयं लक्ष्य का निर्धारण कीजिए, लक्ष्य के लिए आपको कहीं भी जाने की जरूरत नहीं है। लक्ष्य तय करने के पश्चात जागते हुए सपने देखे तो आप सफलता प्राप्त कर सकते है। विवेकानंद, अब्दुल कलाम आदि का उदाहरण देते हुए अब्राहम लिंकन के शब्दों को असफलता सफलता की पहली सीढ़ी है के रूप में लक्ष्य निर्धारण की सफलता को परिभाषित किया।
प्रतियोगिता परीक्षा में सफलता प्राप्त करने के अनेक नुस्खे को बताया कि आप अपना आकंलन स्वयं करें, अपना आत्म सम्मान, आत्म विश्वास और आत्मनुशान को ध्यान में रखें दूसरे बहकावे में न आये। आत्म नियंत्रण रखते हुए समय का प्रबंधन करें क्योंकि समय बहुत कीमती है। समय की कीमत को समझे तथा समय रहते सही निर्णय लेने की क्षमता रखे इसे के बारे में टाइटेनिक का उदाहरण स्वरूप छात्र-छात्राओं को बताया और कहा कि अगर पानी में जहाज डूब रहा हा़े और उसमें आप सवार हो, तो आपका सही निर्णय ही आपके जीवन को बचा सकता है। व्याख्यान माला में कॉलेज के प्रो. डाॅ. सुषमा चौरे एवं ए के गौर तथा अतिथि व्याख्याता एवं बड़ी संख्या में छात्र उपस्थित रहे। कार्यक्रम का संचालन प्रो. गौर एवं आभार प्रदर्शन डाॅ. चौरे ने किया। इस आयोजन में बड़ी संख्या में छात्र-छात्राओं की मौजूदगी रही।
कठिन परिश्रम व बारीकी का बिल्कुल ध्यान रखें
अंत में डाॅ. सिंह ने कहा कि लक्ष्य निर्धारण ही नहीं बल्कि कठिन परिश्रम करने का तरीका एवं उसकी बारीकियों को ध्यान में रखते हुए अपने ऊपर-नकारात्मक सोच को हावी नहीं होना देना चाहिए, तभी आप ऊंचे सपने को साकार कर सफलता की सीढ़ी को पा सकते हैं। आयोजन में दिए गए टिप्स को छात्रों ने गंभीरता से सुना।
छुरिया. अतिथि व्याख्यान में प्रमुख वक्ता के रूप में मौजूद रहे डॉ.सिंह।
व्याख्यान माला
hin_Deva hin_Deva hin_Deva hin_Deva hin_Deva hin_Deva bho_Deva hin_Deva